400 dan ortiq Rossiya, Ukraina, O‘zbekiston va Tojikiston fuqarolarini Yamandan evakuatsiya qilish rejalashtirilmoqda

22-aprel kuni Rosiiya va MDH davlatlarining 400 dan ortiq fuqarolarini Yaman poytaxtidan Rossiya samolyotlarida evakuatsiya qilish rejalashtirilmoqda, deb xabar berdi “RIA Novosti”.

“Ketishni istaganlarning taxminiy soni mavjud. O‘zbekiston, Tojikiston, Yaman, Ukraina fuqarolari murojaat qilgan. Ularning hammasiga qo‘ng‘iroq qilib, ertaga ertalab aeroportga kelishlarini so‘radik. 400 dan ortiq kishi bor”, − dedi Rossiyaning Sanadagi elchixonasi vakili.
“Ertaga ertalab soat sakkizda ikkita samolyot uchib kelishini kutyapmiz. Agar ular kelsa, yo‘lak ochib berishsa, juda xursand bo‘lar edik”, − deya qo‘shimcha qildi elchixona xodimi.
Avvalroq, Yamandan Rossiyaning ikki samolyotida O‘zbekistonning 47 nafar fuqarosi, Rossiya harbiy kemasida sakkiz nafar O‘zbekiston fuqarosi evakuatsiya qilingani xabar berilgan edi.